yá eṣa tápati tadyattádādityo yáśo yajñó haiva tadyáśastadyattádyajño yáśo yájamāno haiva tadyáśastadyattadyájamāno yáśa r̥tvíjo haiva tadyáśastadyattádr̥tvíjo yáśo dákṣiṇā haiva tadyáśastásmādyā́masmai dákṣiṇāmānáyeyurna tā ítsadyò'nyásmā átidiśennedyánmedaṃ yáśa ā́gaṃstátsadyò'nyásmā atidiśānī́ti śvó vaivá bhūté dvyahé vā tádātmányevaìtadyáśaḥ kr̥tvā yádeva tadbhávati tatsá dadāti híraṇyaṃ gām vāsò'śvam vā